Kaanan watu prasasti iki wis ora apik manèh, saéngga surasaning tulisané ora kadenangan. Satlérapan, prasasti iki ngandharaké dumadiné sawijining wangunan suci kanggo reca "Manjusri" sing dipréntah karo Raja Indra kanthi sesebutan "Sri Sanggramadhananjaya". MIturut para sarjana, sing dimaksud karo wangunan suci iku ya iku Candhi Sèwu, manggon ing Komplèks Candhèn Prambanan. Jeneng raja Indra mau uga tinemu ing Prasasti Ligor lan Prasasti Nalanda tinggalané Karajan Sriwijaya.